**Monalia** er et Oslo-basert indieband grunnlagt av Terje Halmrast, og består av fem medlemmer; Terje Halmrast (gitar og vokal), Svein Petter Nilssen, (gitar), Stine Helén Tunstrøm (vokal), Bendik Dræge Orvan (bass), og Vegar Eriksfallet (trommer).

Musikken som de kaller fjellsurf er i sjangeren alternativ rock, og er inspirert av den norske naturen. Bandet har hentet mye av sin musikalske inspirasjon fra to ulike strømninger innen musikken: 60-tallets populærmusikk, med sine melodiøse, fengende og utadvendte melodier, og den britiske undergrunnsscenen på 80- og 90-tallet, med sitt svevende, psykedeliske og innadvendte lydbilde.

I mai 2016 slapp de debut EP-en Waited All Too Long, og bandet har annonsert at de slipper sitt debutalbum i april 2019.

Historie
--------

Monalia ble grunnlagt i 2008 av Terje Halmrast, og startet som et soloprosjekt. Både singelen My Little Lies og den påfølgende EP-en Waited All Too Long er skrevet av Terje Halmrast og produsert av Morten Øby (The Lionheart Brothers) i Taakeheimen Lydrike i Oslo.

Våren 2015 slapp Monalia singelen My Little Lies på det norske plateselskapet Ghost Town. Singelen ble spilt på NRK P13  og fikk god anmeldelse i den internasjonale musikkbloggen Indie Minded .

Høsten 2015 fikk bandet fire nye medlemmer, Vegar Eriksfallet, Morten Fabrin, Stine Helén Tunstrøm og Svein Petter Nilssen. EP-en Waited All Too Long ble sluppet i mai 2016 og 2. juni holdt bandet releasekonsert på Café Sør i Oslo. Både singelen Waited All Too Long og låten Said & Done fra EP-en fikk spilletid på NRK P3 og NRK P13 
. EP-en fikk også gode anmeldelser i Deichmans musikkblogg. 

Morten Fabrin (bass) forlot bandet i januar 2017, og Stine Mari Røverdatter steppet inn som ny bassist. I august 2017 spilte Monalia på Festivalen Sin  i Moss sammen med band som Enslaved og Stein Torleif Bjella. Stine Mari Røverdatter forlot bandet i desember 2017 og ble erstattet med Bendik Dræge Orvan (bass).

Monalia spilte inn sitt debutalbum våren 2018, og første singelen fra albumet, Want To Be A Star, ble sluppet 14. september 2018, og ble spilt på NRK P1, Kveldsåpent. Neste singel, HTLT, ble sluppet 2. november 2018 og hadde premiere på NRK P13, Stjernepose. Låten fikk også god anmeldelse i Deichmans musikkblogg , og ble spilt på det internasjonale radioprogrammet Ola’s Kool Kitchen .

I februar 2019 kom den tredje og siste singelen fra det kommende albumet, låten Coming Home, som hadde førpremiere på NRK P13, Stjernepose .

Etymologi
---------

Navnet Monalia er inspirert av Månalia i Rjukan, Telemark, der Terje Halmrast har vokst opp.

Medlemmer
---------

* Terje Halmrast – vokal, gitar (2008 - )
* Stine Helén Tunstrøm – vokal (2015 - )
* Svein Petter Nilssen – gitar (2015 - )
* Bendik Dræge Orvan – bass (2017 - )
* Vegar Eriksfallet – trommer (2015 - )
* Stine Mari Røverdatter – bass (2017 – 2017)
* Morten Fabrin – bass (2015 – 2016)

Diskografi
----------

**EP**

* Waited All Too Long (2016)

**Singler**

* My Little Lies (2015)
* Want To Be A Star (2018)
* HTLT (2018)
* Coming Home (2019)

Referanser
----------

1. ↑  "Ghost Town Artists", *Monalia*, 2019-08-02
2. ↑  "Felbergs Loft, NRK P13"[*død lenke*], *(2015-05-24), My Little Lies*, Retrieved 2019-08-02
3. ↑  Jared Thompson, "Indie Minded" Arkivert 17. august 2018 hos Wayback Machine.  *(2015-05), My Little Lies*, Retrieved 2019-08-02
4. ↑  - Eirik Høsøien Havelin, "NRK P3", *Urørt Said & Done (2016-08-31)*
- Ruben Gran, "NRK P3" Arkivert 12. mai 2016 hos Wayback Machine. *Waited All Too Long (2016-05-12)*, 
- Harald Are Lund, "NRK P13"[*død lenke*], *Waited All Too Long (2016-05-29)*, Retrieved 2019-08-02
5. ↑  Bent Inge Hvitstein, Deichmans Musikkbloggen, *Waited All Too Long*, Retrieved 2019-08-02
6. ↑  "Festivalen Sin" Arkivert 19. februar 2019 hos Wayback Machine. *Moss 2017*, Retrieved 2019-08-02
7. ↑  NRK P1, "Kveldsåpent"[*død lenke*], *(2018-24-09)* , Retrieved 2019-08-02
8. ↑  NRK P13, "Stjernepose"[*død lenke*], *(2018-01-11)* , Retrieved 2019-08-02
9. ↑  Deichmans musikkblogg, "Ferske spor uke 44/2018", *(2018-06-11)* , Retrieved 2019-08-02
10. ↑  "Ola’s Kool Kitchen", Retrieved 2019-08-02
11. ↑  NRK P13, "Stjernepose"[*død lenke*], *(2019-06-02)* , Retrieved 2019-08-02

Eksterne lenker
---------------

* Offisielt nettsted